**Sarvipöllö** (*Asio otus*) on pienen huuhkajan näköinen, Suomessa rauhoitettu pöllölaji.

Koko ja ulkonäkö
----------------

Sarvipöllön pää
Pystyt "sarvet" eli kaksi pään päällä sijaitsevaa höyhentupsua ovat erinomainen tuntomerkki. Joskus se kuitenkin taivuttaa sarvensa päätä vasten. Samannäköiseen suopöllöön ovat eroina mm. punaiset silmät, lennossa viirukas vatsapuoli, siiven takareunasta puuttuu valkoinen reunus ja pyrstön tummat juovat ovat kapeita. Sarvipöllön pituus on noin 31–37 cm, siipiväli 90–100 cm ja paino 250–400 g.

Sen ääni on noin kolmen sekunnin tasaisin välein toistuva matala "huu"-ääni. Varoitusääniä ovat nokan naputtelu ja erilaiset käheät vinkunat sekä haukkumiset. Kesällä poikueet on helppo löytää, sillä ne kerjäävät öisin kimeästi vinkuen.

Vanhin suomalainen rengastettu sarvipöllö on ollut 17 vuotta, 8 kuukautta ja 24 päivää vanha. Se on samalla Euroopan vanhin sarvipöllö.

Ääntely
-------

Koiraan ääni on heikko, nenäsointinen toistettu "peh-uv". Varoitusääni on kiihkeä, nasaali "vräk, vräk-vräk". Sarvipöllön laulusarja on yksiosaista, hyvin matalia Asio otus - Long-eared Owl XC108293.mp3 "uh"**(ohje)**-huhuiluja, jotka toistuvat 2½ sekunnin välein. Aluksi hiljaa, sitten hieman täyteläisempänä. Ääni kuuluu ½-1 km:n päähän (hiljainen osuus vain 200 m). Toisinaan pariskunta esiintyy duettona.

Poikasten kerjuuääni on hyvin voimakas, "sydäntäsärkevä", kaksiosainen ja lopussa laskeva, venytetty, valittava Junge waldohreulen.ogg "pii-eh"**(ohje)**, joka kuuluu yli kilometrin päähän.

Vanhat sarvipöllöt ovat suhteellisen äänettömiä.

Levinneisyys
------------

Sarvipöllö pesii laajalla alueella Euroopassa, Aasiassa ja Pohjois-Amerikassa. Suomessa sarvipöllö pesii Tornio–Kuusamo-linjalle saakka. Pesivien lintujen määrä vaihtelee vuosittain hyvin paljon. Hyvänä myyrävuotena Suomessa pesii noin 10 000 paria, huonona vain noin 2 000. Euroopassa pesii arviolta 304 000–776 000 paria, ja maailman populaatioksi on arvioitu 2,2–5,5 miljoonaa lintua.

Sarvipöllö on Suomessa rauhoitettu ja sen ohjeelliseksi korvaussummaksi on asetettu 673 euroa.

Elinympäristö
-------------

Sarvipöllö on havupuuvaltaisen metsänreunan tai metsäsaaren pesimälintu. Hyvänä vuotena pesii kaikenlaisissa metsissä peltojen ja rantojen äärellä. Vanha variksen pesä on sille mieleinen pesäpaikka.

Lisääntyminen
-------------

Sarvipöllön poikaset
Sarvipöllön munia.
Pesii tavallisesti vanhassa variksen tai harakan pesässä. Muninta alkaa usein jo maaliskuussa, pääosa aloittaa huhtikuun puolimaissa. Naaras munii yleensä 4–6 valkoista munaa, joita se hautoo n. 4 viikkoa. Koiras ruokkii naarasta haudonnan aikana. Poikasia ruokkivat molemmat emot. Ne lähtevät kiipeilemään pesäpuun oksille 3-viikkoisina, ennen kuin ovat lentokykyisiä, ja oppivat lentämään 4-viikkoisina.

Ravinto
-------

Sarvipöllö syö lähes pelkästään pikkujyrsijöitä, pääasiassa peltomyyriä ja metsähiiriä. Lintuja ravinnosta on vain pieni osa.

Lähteet
-------

1. 1 2 3  BirdLife International: *Asio otus* *IUCN Red List of Threatened Species. Version 2021-1*.  2018. International Union for Conservation of Nature, IUCN, Iucnredlist.org. Viitattu 22.6.2021. (englanniksi)
2. ↑  Jari Valkama: Sarvipöllö – *Asio otus* *Suomen Lajitietokeskus*.  2019. Viitattu 23.3.2022.
3. ↑  Lintujen ikäennätykset Luonnontieteellinen keskusmuseo. Viitattu 22.6.2021.
4. ↑  Longevity list European Union for Bird Ringing. Viitattu 22.6.2021. (englanniksi)
5. ↑  Ympäristöministeriön asetus rauhoitettujen eläinten ja kasvien ohjeellisista arvoista *finlex.fi*.  Arkistoitu 28.7.2021. Viitattu 22.6.2021.

Aiheesta muualla
----------------

* Haapala, Jukka & Niiranen, Seppo 1987: Sarvipöllön iän määrittäminen. – Lintumies 4.1987 s. 160–162. LYL.
* Saurola, Pertti 1983: Rengaslöydöt suopöllön ja sarvipöllön muuttoliikkeiden kuvaajina. – Lintumies 2.1983 s. 67–71. LYL.
* Biomi.org: Pääkaupunkiseudun sarvipöllöt 2005 (Arkistoitu – Internet Archive)
* Sarvipöllö Lintukuva-verkkopalvelussa
* LuontoPortti: Sarvipöllö (*Asio otus*)
* ITIS: *Asio otus* (englanniksi)

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Taksonitunnisteet |
| --- |
|  |
| Asio otus | 
* Wikidata: Q25384
* Wikispecies: Asio otus
* ABA: loeaow
* ADW: Asio\_otus
* Avibase: FC4D40D2D5CEA6BE
* BioLib: 8771
* BirdLife: 22689507
* BOLD: 9483
* BTO: bob7670
* CoL: 6866L
* CMS: asio-otus
* BOW: loeowl
* eBird: loeowl
* EPPO: ASIOOT
* EUNIS: 906
* EURING: 7670
* Fauna Europaea: 97051
* Fauna Europaea (new): 1b611591-e7ef-4457-be79-1338eacfaa23
* Fossilworks: 369163
* GBIF: 2497306
* GNAB: long-eared-owl
* IBC: northern-long-eared-owl-asio-otus
* iNaturalist: 20307
* IRMNG: 10192606
* ITIS: 177932
* IUCN: 22689507
* NatureServe: 2.101120
* NBN: NHMSYS0000530181
* NCBI: 111810
* Neotropical: loeowl
* Observation.org: 310
* OBIS: 1476314
* Species+: 8780
* WoRMS: 1476314
* Xeno-canto: Asio-otus
* Laji.fi: MX.29068

 |
|  |
| Strix otus | 
* Wikidata: Q106447888
* CoL: 532JK
* GBIF: 4408634
* ITIS: 1063306
* WoRMS: 1476313
* ZooBank: 3CCC5A7D-C208-4427-BCC5-9B227CE51BCB

 |

 |